Vi boede tre dage i en pragtfuld lejlighed. Der var et stort soveværelse (god seng), masser af plads, stor stue, moderne køkken og en privat pool. Lejligheden er placeret i kælderen, men man har slet ikke oplevelsen af dette, da der er højt til loftet, vindue i soveværelset og udendørsområde. Der var dog en smule støj fra vejen ved siden af soveværelset, men det kan man vist ikke helt undgå, hvis man vil bo i byen. Området ligger nogle kilometer fra Douro-floden, men det gjorde ikke noget for os, da vi nød at opleve det lokale område - hvor man kunne finde god mad til billige penge. Daniela var rigtig sød og stod klar med vores nøgler uden for lejligheden, da vi ankom. Hun tilbød os ligeledes at køre os til metroen, da vi skulle hjem 3 dage efter. Jeg kan klart anbefale dette sted - både til et par eller til en familie med 2 børn. (De to sidste sengepladser er på sofaen).